Trioen stillede for første gang op i Audis nye sportsvognsracer R15-modellen, og efter sejren er teamet storfavoritter til endnu en historisk Le Mans sejr til juni. Tom Kristensen og Audi-teamet måtte kæmpe hårdt med Peugeot om sejren i den 57. udgave af 12 timers løbet på Sebring, men til sidst var Audien hurtigst. McNish kørte bilen i front, da Peugeot med Franck Montagny i bilen var inde til sit sidst brændstofstop. McNish holdt føringen i mål, og Audien var her 22 sekunder foran Peugeot. Tom Kristensen er den racerkører, som har vundet fleste gange på Sebring-banen. Med sejren i den nye Audi føjede han endnu en historisk triumf til rækken af sejre.

Referat:
Den nordjyske Le Mans konge er også konge på Sebring-banen i USA. Natten til søndag sejrede danskeren sammen med Alan McNish, og Dino Capello i USAs største sportsvognsløb.